AAV:ลุ้นกำไรไตรมาส 2/59 ยังแกร่งแนะนำซื้อราคาเป้าหมาย 6.60 บาท
AAV ยังคงมีการเติบโตของกำไรหลักในช่วงไตรมาส 2/59 ที่แข็งแกร่งปัจจุบันการท่องเที่ยวของไทยอยู่ในช่วงโลว์ซีซั่น ทำให้บริษัทฯในกลุ่มขนส่งทางอากาศมีแนวโน้มกำไรสุทธิอ่อนตัวลงเทียบไตรมาสก่อนหน้า โดยมองว่าไม่มีปัจจัยหนุนที่ชัดเจนในระยะสั้น อย่างไรก็ตามคาดการณ์การเติบโตของกำไรหลักเฉลี่ยสะสมต่อปีที่ 38% ในช่วงปี 2558-2560 โดยได้แรงหนุนจากกการเติบโตอย่างแข็งแกร่งของปริมาณการจราจรทางอากาศซึ่งจะเป็นปัจจัยสนับสนุนราคาหุ้นในอนาคต มองว่าราคาที่อ่อนตัวลงในช่วงโลว์ซีซั่นเป็นโอกาสดีในการเข้าสะสมหุ้น
7 มิ.ย. 2559

บล.บัวหลวง ระบุในบทวิเคราะห์วันนี้ (7 มิ.ย.) ว่า บริษัท เอเชีย เอวิเอชั่น จำกัด (มหาชน) หรือ AAV แนวโน้มการขยายตัวของนักท่องเที่ยวต่างชาติในไทยยังคงเติบโตอย่างแข็งแกร่งต่อเนื่องถึงเดือนพฤษภาคม ข้อมูลจากกรมการท่องเที่ยวเปิดเผยว่าตัวเลขนักท่องเที่ยวต่างชาติเพิ่มขึ้น 14% เทียบช่วงเดียวกันของปีก่อน เป็น 11.7 ล้านคนในช่วง 4 เดือนแรกของปี 2559 นำโดยการเติบโตอย่างมากของนักท่องเที่ยวจีน (เพิ่มขึ้น 27% เทียบช่วงเดียวกันของปีก่อน เป็น 3.4 ล้านคน) อัตราการเติบโตดังกล่าวคิดเป็นสองเท่าของประมาณการของหน่วยงานภาครัฐที่คาดว่าจะเติบโต 7% เทียบช่วงเดียวกันของปีก่อน (เป็น 32 ล้านคน) ในปี 2559
จากสถิติการจราจรทางอากาศของ AOT ในช่วงเดือนพฤษภาคมพบว่ามีอุปสงค์ของการเดินทางทางอากาศเพิ่มขึ้นทั้งในประเทศไทยและระหว่างประเทศ โดยตัวเลขผู้โดยสารเพิ่มขึ้น 12 % เทียบช่วงเดียวกันของปีก่อน ในช่วงเวลาดังกล่าว หนุนโดยการเติบโตทั้งผู้โดยสารภายในประเทศและผู้โดยสารระหว่างประเทศ (ผู้โดยสารระหว่างประเทศเพิ่มขึ้น 10% เทียบช่วงเดียวกันของปีก่อน และ ผู้โดยสารภายในประเทศเพิ่มขึ้น 15% เทียบช่วงเดียวกันของปีก่อน) คาดว่า ไทยแอร์เอเชีย (TAA) จะได้รับประโยชน์อย่างมากจากการเติบโตอย่างแข็งแกร่งของกลุ่มนักท่องเที่ยวชาวจีน ซึ่งคิดเป็นสัดส่วน 20% ของจำนวนผู้โดยสารทั้งหมด
ตัวเลขสถิติต่างๆของ ไทยแอร์เอเชีย (TAA) ในเบื้องต้นระหว่างเดือน เมษายน – พฤษภาคม แสดงให้เห็นถึงการเติบโตอย่างแข็งแกร่งของปริมาณการจราจรทางอากาศ โดยเราคาดว่าไทยแอร์เอเชียจะประกาศตัวเลขผู้โดยสารที่เติบโตถึง 17 % เทียบช่วงเดียวกันของปีก่อน ด้วยอัตราส่วนการขนส่งผู้โดยสารเติบโต 82-83% เทียบกับ 80% ในช่วงไตรมาส 2/58 โดดเด่นกว่าคู่แข่งในกลุ่มเดียวกัน คาดว่ายังคงเติบโตต่อเนื่องตลอดเดือนมิถุนายน
ขณะที่อัตราค่าโดยสารอาจมีการปรับตัวลงเล็กน้อย เทียบช่วงเดียวกันของปีก่อน (คล้ายไตรมาส 1/59) ในส่วนของราคาน้ำมันเครื่องบินคาดว่าจะลดลง 29% เทียบช่วงเดียวกันของปีก่อน มาอยู่ที่ระดับ 61 เหรียญสหรัฐ/บาร์เรล ดังนั้นเราจึงคาดว่า AAV ยังคงมีการเติบโตของกำไรหลักในช่วงไตรมาส 2/59 ที่แข็งแกร่ง
ปัจจุบันการท่องเที่ยวของไทยอยู่ในช่วงโลว์ซีซั่น ทำให้บริษัทฯในกลุ่มขนส่งทางอากาศมีแนวโน้มกำไรสุทธิอ่อนตัวลงเทียบไตรมาสก่อนหน้า โดยมองว่าไม่มีปัจจัยหนุนที่ชัดเจนในระยะสั้น อย่างไรก็ตามคาดการณ์การเติบโตของกำไรหลักเฉลี่ยสะสมต่อปีที่ 38% ในช่วงปี 2558-2560 โดยได้แรงหนุนจากกการเติบโตอย่างแข็งแกร่งของปริมาณการจราจรทางอากาศซึ่งจะเป็นปัจจัยสนับสนุนราคาหุ้นในอนาคต มองว่าราคาที่อ่อนตัวลงในช่วงโลว์ซีซั่นเป็นโอกาสดีในการเข้าสะสมหุ้น โดยมูลค่าหุ้น AAV ในปัจจุบันยังคงถูกเกินไป โดยซื้อขายที่ PER ณ สิ้นปี 2559 ที่เพียง 14.3 เท่า ซึ่งต่ำกว่า PER ที่ 23 เท่า ซึ่งซื้อขายกันในช่วงเวลาที่ประเทศประสบปัญหาความวุ่นวายทางการเมืองและรัฐประหารในปี 2557 อยู่มาก แนะนำ”ซื้อ”ราคาเป้าหมาย 6.60 บาท/หุ้น